MasterChef Australia

MasterChef Australia，香港譯名《我要做廚神 澳洲版》，係一個響澳洲嘅實寫煮嘢電視節目，基於英國版嘅MasterChef製作。由Endemol Shine Australia製作，響Network Ten度播出。由沙拉·衛亦信主持，加上麥德·必士頓、佐治·加路比斯同埋加里·美愛根做評核。主題曲係用Katy Perry主唱嘅Hot N Cold。響2011年，第三季嘅第一集響2011年5月1號播出，最後一集響2011年8月7號播出。Julie Goodwin成為咗第一任MasterChef。第四季會響大約2011年11月開始拍。到依家為止，已經播咗十三季。

麥德·必士頓、佐治·加路比斯同埋加里·美愛根喺第十一季完場播出之前幾個鐘頭，就宣佈咗佢哋唔會喺第十二季起再做主持同埋評判。喺2019年10月10號，就正式宣佈咗主持同埋評判陣容，分別係顣·桑非里奧、安迪·艾倫同埋瑪莉莎·莉安。

格式 
MasterChef Australia同原先英國版嘅MasterChef同MasterChef Goes Large唔同。嬴家嘅獎品可以係由名家做訓練、出自己嘅食譜同埋十萬澳元嘅現金。

最初回合係響澳洲度揀一班人出來 (響第一輯度有超過7000位) 到50強嘅半總決賽。參賽者要最少有18歲，收入來源唔可以係由整嘢食嘅專業度得來 (好似餐廳、酒店、快餐等)。

最後20強亦都會經過一輪輪嘅挑戰同比賽產生。每個禮拜都會有參賽者淘汰，直至到最後嘅MasterChef產生。 

喺頭四季，最後50強嘅片係響雪梨嘅澳洲科技園拍嘅。由20強開始，轉移咗去悉尼Alexandria嘅錄影廠去拍，第一季嘅拍攝響2009年7月2號完成，離播放時間有兩個半星期。由第五季起，拍攝嘅地方就移師到墨爾本嘅皇家墨爾本演場度，直至到依家都係喺嗰度拍。

片集 
MasterChef Australia現時響星期日到星期四播出。每一晚都會有唔同嘅格式：

星期日係挑戰日。有兩項挑戰。第一個係神秘盒挑戰，畀參賽者材料用最少或最多嘅料去整。評判試過之後搵出勝出者。

響神秘盒挑戰之後就係發明測試。參賽者會有一個主題，去整同個主題有關嘅餸。喺頭兩季嗰陣，之前神秘盒挑戰嘅勝出者會有多啲嘅時間去揀佢嘅材料，而第三季之後喺呢場比賽勝出嘅就會直接去到星期二嘅免淘汰挑戰。煮好之後，就畀評判試菜。響最強三位度揀出勝出者，最後三位嘅就會落咗之後嗰晚嘅淘汰賽。

星期一係壓力測試淘汰賽。前一晚最後三名嘅參賽者要響指定時間之內完成任務，多數都係跟住材料，做返一份由名廚做好嘅餸。評判會淘汰未能完成任務嘅參賽者。

星期二係著名廚師挑戰，響星期日嘅勝出者，會先做一場比賽，勝出者跟住可以同著名廚師比賽，分數如果高過嗰位廚師嘅話，響第一季度，佢就可以直接晉身最後一過嘅決賽；響第二季度就會畀個免淘汰扣針，當要入淘汰賽嗰陣就可以免淘汰一次。頭兩季只有一位參賽者比賽。

星期三係組淘汰挑戰賽。參賽者分做紅藍兩組，去完成個挑戰。輸咗嗰組會響下一晚進行淘汰賽。有時會係個人嘅淘汰挑戰賽，畀人投得最少票數嘅參賽者就會去下一輪嘅淘汰賽。有時亦都會有唔同形式嘅組合，好似分做唔同組做唔同風格嘅餸噉。

星期四係組挑戰嘅淘汰賽。第一季嗰陣，響前一晚輸咗嘅嗰隊會做比賽，畀人點名最多嘅參賽者就會被淘汰。如果前一次淘汰挑戰賽係個人嘅話，就會做一項試味比賽，評判會畀一道菜畀佢哋試，輪流去估度菜有啲乜料，如果嗰位參賽者估到嘅料唔響度菜入面嘅話，就會被即時淘汰。響第二季度，就會畀一啲基本功試驗，過唔到嘅話就會被淘汰。之後有陣時星期四嘅淘汰賽之後播出Masterclass。評判會同剩番嘅參賽者做一個Masterclass，內容多數係之前一啲嘅挑戰，畀參賽者一啲提示點樣改善佢。喺第五季同埋之前，Masterclass就獨立放喺星期五播出。

主持同評判

主系列

分支系列

勝出者

主系列

分支系列

片集概要

第一季

第二季

第三季

第四季

第五季

第六季

第七季

第八季

第九季

第十季

第十一季

第十二季

第十三季

連出去 
Official Network Ten MasterChef Australia 嘅正式網頁